ผู้มีสิทธิได้รับเงินรางวัลประจำปี ตามประกาศ ก.จ. เรื่องมาตรฐานทั่วไปเกี่ยวกับหลักเกณฑ์ เงื่อนไข และวิธีการกำหนดเงินประโยชน์ตอบแทนอื่นเป็นกรณีพิเศษฯ ฉบับที่ 2 พ.ศ. 2566 ลงวันที่ 31 สิงหาคม 2566 ข้อ 1.2 (2) กำหนดว่า มีระยะเวลาปฏิบัติงานจริงในองค์การบริหารส่วนจังหวัดแห่งเดียวกันในปีที่เสนอขอรับการประเมินรวมกันไม่น้อยกว่าแปดเดือน โดยไม่จำเป็นต้องมีระยะเวลาการปฏิบัติงานติดต่อกัน

**คำถาม**

1. หากมีข้าราชการดำรงตำแหน่งในสังกัด อบจ. ตั้งแต่วันที่ 1 ตุลาคม 2565 - 31 กรกฎาคม 2566 รวมระยะเวลา 10 เดือน และได้โอนไปดำรงตำแหน่งในสังกัดอื่น เมื่อวันที่ 1 สิงหาคม 2566 ข้าราชการรายดังกล่าวมีสิทธิได้รับเงินรางวัลประจำปี 2566 จากต้นสังกัดเดิม ตามประกาศหลักเกณฑ์ข้างต้นใช่หรือไม่

2. แนวทางปฏิบัติของหนังสือ มท ที่ 0809.3/ว 27 ลงวันที่ 29 ธันวาคม 2559 เรื่อง ซักซ้อมแนวทางปฏิบัติเกี่ยวกับหลักเกณฑ์ เงื่อนไข และวิธีกำหนดเงินประโยชน์ตอบแทนอื่นเป็นกรณีพิเศษอันมีลักษณะเป็นเงินรางวัลประจำปี ประเด็นหารือ ข้อ 5 แนวทางปฏิบัติข้อ 2 กำหนดว่า ข้าราชการ ลูกจ้าง พนักงานจ้างที่มีสิทธิได้รับเงินรางวัลประจำปี จะต้องมีระยะเวลาการปฏิบัติงานไม่น้อยกว่า 8 เดือน ใน อปท. ที่สังกัดอยู่ ทั้งนี้ ต้องมีระยะเวลาการในการปฏิบัติงานจริงใน อปท. ที่ขอรับเงินรางวัลประจำปีจนถึงวันที่ 30 กันยายน ได้ยกเลิกแนวทางปฏิบัติข้อนี้แล้วใช่หรือไม่